Jeg kan altså ikke stå for ... - Claus Dalby - min grønne verden
søndag, maj 11, 2014 Arkiveret i Forår
... kransliljer, Lilium martagon, og heldigvis har de det rigtig godt hos os. De bliver kraftigere og højrere år for år og sår tilmed sig selv. Jeg glæder mig så meget, til de blomstrer.
Skal jeg fortælle jer en hemmelighed? Sig det ikke til nogen!
Jeg har lagt fem hundrede kransliljeløg i bunden af haven sidste efterår, fordi de blomstrer lige efter tulipanerne. Løgene er desværre utroligt dyre, men jeg lukkede øjnene og tog et dybt greb i tegnebogen.
Anonym 11. maj 2014 kl. 11.20
ja så holder man da meget af kransliljer! Eller også er man en utålmodig sjæl, som ikke har lyst til at vente på de frøsåede :-)
Men smukke er de. Min avis havde på et tidspunkt en artikel af Søren Ryge om en glemt have.
En dame var blevet ældre og ældre i sit hus og havde ikke orket havearbejde gennem mange år.
Men trods vildnis var haven fuld af skønhed på grund af de omkringstrejfende martagonliljer.
Jeg har også en strimmel "skovhave". Overvejer såvel lundgylden som martagonliljer..
Din begejstring smitter!
Anonym 11. maj 2014 kl. 11.29
Ih, du godeste, Claus! Jeg er ikke misundelig, for jeg under dig det vel; men jeg ville vel nok ønske, at det var mig, der havde haft held med den lille forkølede portion martagonliljeløg, jeg greb i tegnebogen efter for nogle år siden. De blev aldrig til noget, vel pga min elendige sandjord og store mængder af ustyrlig kvikgræs. Suk! Men nu glæder jeg mig rigtig meget til at se dem blomstre hos dig. Hvad er det for en sort? Eller er der tale om flere?
A propos at gribe dybt i tegnebogen: Hvordan har dine kinesiske træpæoner det. Mine står med svulmende knopper. Jeg håber sandelig ikke, at de springer ud i næste week-end, hvor jeg er bortrejst.Det skulle jo imidlertid blive varmt og godt vejr, så risikoen er der. I så fald varer blomstringen måske kun en dag eller to.
Tænk at være så begejstret for en plante, at man/jeg har investeret i en halv snes buske, som kun blomstrer en dag eller to til tre. De dufter også helt vidunderligt - især den hvide P. rockii, og den duft kan jeg godt tåle, udendørs altså!
Happy Lilium and Peony Gardening
Nana Hecquet 11. maj 2014 kl. 11.51
Kransliljer er meget smukke! Og hvis de sår sig selv, er det jo ikke en udgift i den forstand ... snarere en investering ;-)
Laleh Molander 11. maj 2014 kl. 12.08
Wao, det bliver et fantastisk syn. Kransliljer er fantastiske ;-)
Pia Kbh. 11. maj 2014 kl. 12.24
Det er uden sammenligning den smukkeste lilje!
Også løvet er da fantastisk, så jeg nyder mine pt. 3 stk, hvis Bilka engang kunne få sådanne lækkerbidskener hjem....til næste år måske?
Indtil videre vil jeg følge nøje med i dine 500 stk - er de hvide eller purpur? Det bliver spændende at se?
Anne (Moseplassen) 11. maj 2014 kl. 12.26
De sår seg hos min mor også, men er så veldig vanskelig å flytte så jeg får nok heller prøve meg på liljeskjellformering tror jeg. For ja, kransliljer er flotte!
Bente Lund 11. maj 2014 kl. 12.30
Hold da op, sikke et fantastisk det må blive med så mange kransliljer. Kransliljer er så smukke og elegante, og med så mange på én gang, ja det må blive et syn for guder. Jeg glæder mig til at se dem:-)
Alice´s Eventyrland 11. maj 2014 kl. 13.24
Kransliljer er de smukkeste af alle liljer, i mine øjne. Jeg satte løg da jeg flyttede ind, og har i 2 år haft en enkelt der blomstrede samt en lille bladplante, men i år er der fire planter hvoraf tre er blevet meget høje og med knopper. Jeg glæder mig som et lille barn! :-)
Det bliver da helt forrygende smukt med alle dem du har sat!
Nette 11. maj 2014 kl. 13.54
Ja, kransliljer er afgjort noget særligt. Lette og elegante. Er alle mon hvide? Det bliver spændende at se, hvordan de kommer til at tage sig ud, uanset hvilke farver der dukker op.
Anette Nielsen 11. maj 2014 kl. 15.32
Smiler over hele femøren ved den tekst, så fornøjeligt altså, og sikke et syn:-))))) var så heldig, ellers er det bare at arbejde, for at få drømme til at gå i opfyldelse, men sidste år fældede vi ca 70 granner, vi skulle have et fint stort drivhus med dertil hørende urtehave, øst for drivhuset er der, stadig, vildnis, og i dette vildnis kom mange kransliljer frem, der kom lidt lys til, og i år er de på vej igen, jeg føler mig heldig, flere andre ting kom der også med i tilgift:-)
Med gode hilsner fra Anette
Eliane Petersen 11. maj 2014 kl. 16.33
Det bliver da et fantastisk syn, glæder os til videoer derfra.
Vi købte asiatiske liljer hos Tante Grøn ved Liljedamen og de kommer rigtig fint igen i år med mange nye skud.
Martagon liljer har vi ikke.........sikkert pga prisen på løg, men hvor er det dejligt, at du vil dele glæden med os. Tak for det.
Elin 11. maj 2014 kl. 18.32
Er helt med på den med kransliljer! Jeg har jo selv 'opdaget' martagon liljen her på min vilde jordlod, tænk den havde ligget i dvale i over 40 år, og blomstrende op da solen igen nåede dens vokseplads.
Efter vi havde fældet 3-4 træer. Håber nu den breder sig af sig selv. Man ved aldrig. . .
Anonym 11. maj 2014 kl. 19.59
Oh det bliver fabelagtig,, kransliljer er bare underskønne både i hvidt og den alm. lyslilla.
Jeg har prøvet at lave nogle af løg skæl, og de har nu sat små nye blade og løg, jeg håber de kommer hurtigere i blomst end de frøformeret, for dèt tager en "evighed".
Her har vi indtil nu fået 32 mm regn, guld i jorden, alt strutter, skønt forår.
Anonym 11. maj 2014 kl. 20.34
Hej Claus. Kunne det tænkes at Bilka næste sæson vil føje de dejlige kransliljer til sortimentet trods deres høje pris ? Mange hilsner Lise
Claus Dalby 18. maj 2014 kl. 20.42
Kære Lise - nej desværre. de bliver for dyre.
Søren K 12. maj 2014 kl. 07.14
Det glæder jeg mig til at se. Du kan blive ved at overraske.
Gro 12. maj 2014 kl. 08.19
Gulp..... 500 Du gør aldrig noget halvt Claus! - Men hold da k.... hvor bliver det smukt ;-)
Knus Gro som glæder sig til, at se dem blomstre :-D
Anonym 12. maj 2014 kl. 09.20
Jeg er lidt uden for selskabet her, da jeg ikke rigtig har lagt mærke til kransliljer før ... Men jeg har vist noget til gode! Jeg glæder mig til at følge dine her på bloggen Claus.
Anonym 12. maj 2014 kl. 10.39
Kransliljer kender jeg ikke - og har dem ikke i haven. Så det bliver spændende at følge dine i haven hen over sommeren.
Vilmantas 12. maj 2014 kl. 14.23
Prisen er ligemeget, når man vil gerne have en smuk have. Min erfaring viser at kransliljer er meget langsomt til at etablere sig, men til gengæld har man masse af skønne blomster i mange mange år.
Tove 13. maj 2014 kl. 11.04
Ja, penge eller tålmodighed skal der til. Jeg startede med en enkelt plante. Ønskede mig den vildt, da jeg tror det er den eneste lilje, der kan gro i fed lerjord. Nu efter 10 år kommer de i store mængder. Jeg holder så meget af blomsten lige inden den springer ud, synes den ligner de fineste stribede bolcher. Desværre elsker liljebiller også martagonliljer